Ernst Schultz

Ernst Ludwig Emanuel Schultz (15. kesäkuuta 1879 Horsens – 20. kesäkuuta 1906 Roskilde Fjord) oli tanskalainen yleisurheilija ja olympiamitalisti, joka kilpaili pikajuoksussa. Hän edusti seuratasolla Københavns IF:ää.

Schultz osallistui olympialaisiin kerran, Pariisissa 1900. Hän voitti tuolloin 400 metrillä pronssia hävittyään 25 jaardilla voittaja Maxey Longille, joka juoksi ajan 49,4 sekuntia. Schultz voitti maansa mestaruuskilpailuissa yhden kultaisen, yhden hopeisen ja kaksi pronssista mitalia vuosina 1898–1902. Hänen ennätyksensä 400 metrin matkalla oli 51,5 sekuntia vuodelta 1900.

Lähteet 

Tanskalaiset pikajuoksijat Tanskalaiset olympiamitalistit Vuonna 1879 syntyneet Vuonna 1906 kuolleet